open-index/open-wikipedia-markdown huggingface dataset:
S one strane

***S one strane*** hrvatski je dramski film snimljen 2016. godine u režiji Zrinka Ogreste. Na scenariju su zajednički radili Ogresta i Mate Matišić. Glavne uloge tumače Ksenija Marinković i Lazar Ristovski. Film je imao svjetsku premijeru 16. februara 2016. godine na 66. Berlinskom filmskom festivalu gdje je osvojio nagradu  posebno priznanje žirija Europa Cinemas Label. Na Međunarodnom filmskom festivalu u Beogradu FEST iste godine osvojio je nagradu za najbolji film u kategoriji manjinskih koprodukcija. Na Pulskom filmskom festivalu osvojio je 8 Zlatnih arena od kojih se ističu Zlatna arena za najbolji film i režiju. Radnja se dešava 20 godina unazad kada se Vesna s djecom preselila u Zagreb, bježeći od događaja koji su gotovo uništili njihove živote. Međutim, nakon jednog neočekivanog poziva na površinu izbija tajna koju je godinama pokušavala sakriti.

Produkcija filma je pripala zagrebačkom Interfilmu u koprodukciji sa Zillion filmom iz Beograda i Hrvatskom radiotelevizijom. Glavni producent filma je Ivan Maloča. Film je također sufinansiran sredstvima Hrvatskog audiovizualnog centra i Filmskog centra Srbije. Hrvatska premijera dogodila se 6. marta 2016. u splitskom kinu Karaman, a dva dana kasnije u kinu Europa u Zagrebu.

## Radnja
Vesna je medicinska sestra koja živi sa dvoje odrasle djece u Zagrebu. Vesnin sin je oženjen a njegova supruga očekuje svoje drugo dijete; njena kćerka je zaručena, i život se čini da ide svojim uobičajenim tokom. Ali njihovo ime predstavlja prepreku za sve njih. Kada je Vesna došla u Zagreb prije dvadeset godina imala je za cilj da sve ostavi iza sebe, sva sjećanja na rat u Bosni u kojem je njen suprug Žarko igrao aktivnu ulogu. Ali jedan dan telefon zazvoni i kao iz vedra neba Vesna čuje Žarkov glas na liniji. Njen suprug Žarko izjavljuje da bi volio ponovo vidjeti nju i djecu. Vesna ima pomiješana osjećanja mržnje, ljubavi, nade i gađenja. Ona je u dilemi da li vjerovati čovjeku koji je nanio nepodnošljivu patnju njoj i njenoj porodici. Kada je Žarko otišao da se bori na "drugoj strani", Vesna i njena djeca, Vladimir (Robert Budak) i Jadranka (Tihana Lazović), napustili su svoj mali hrvatski industrijski grad da bi se preselili u glavni grad, gdje su mogli sakriti svoj identitet i početi iznova. Vladimir je sada uspješan biznismen i ima malog sina, a Jadranka treba da se uda. Niko od njih ne želi bilo kakav kontakt sa ocem, niti da budu povezani na bilo koji način sa stigmom osuđenog ratnog zločinca. Ali, Žarko i dalje naziva Vesnu, često noću, kada se ona osjeća usamljenom i ranjivom. On joj kaže da mu mnogo nedostaje. Iako pokušava da ostane hladna, ona malo po malo počinje da se brine o njemu, pa čak obećala da će ga posjetiti u Beogradu.

## Uloge
* Ksenija Marinković - Vesna
* Lazar Ristovski - Žarko
* Tihana Lazović - Jadranka
* Robert Budak - Vladimir
* Toni Šestan - Božo
* Tena Jeic Gajski - Nives
* Vinko Kraljević - Perić

## Kritike
Alissa Simon, magazin *Variety*

## Reference

## Vanjske veze
*
Kratki izlet

***Kratki izlet*** je hrvatski igrani film snimljen 2017. godine u režiji Igora Bezinovića, kome je to bio cjelovečernji debi. Po žanru je drama, a scenarij je inspiriran istoimenim romanom Antuna Šoljana. Protagonist, čiji lik tumači Ante Zlatko Stolica, je mladić čiji se život vrti oko ljetnih partyja i koga njegov stari prijatelj (kojeg tumači Mladen Vujčić) nagovori da mu se zajedno s još nekoliko prijatelja priključi na ekspediciji čiji je cilj otkriti drevne srednjovjekovne freske u unutrašnjosti Istre. Radnja prikazuje kako im se vozilo kojim putuju pokvari. *Kratki izlet* je premijerno prikazan na Pulskom festivalu gdje je osvojio Zlatnu arenu.

## Vanjske veze
*
Mali (razvrstavanje)

Mali može označavati:

*Mali, država u Africi

## Filmovi
*''Mali'' (film, 1921), američki film, rež. Charlie Chaplin
*''Mali'' (film, 2018), hrvatski film, rež. Antonio Nuić
Mali (film, 2018)

***Mali*** je hrvatski igrani film snimljen 2018. godine u režiji Antonija Nuića. Po žanru je drama, a protagonist, čiji lik tumači Franjo Dijak, je mladi diler koji je upravo pušten iz zatvora. Radnja prikazuje kako se pokušava izboriti za skrbništvo nad sinom. Premijerno je prikazan na Pulskom festivalu gdje je osvojio Zlatnu arenu.

## Uloge
* Vito Dijak ... Mali
* Franjo Dijak ... Frenki
* Hrvoje Kečkeš ... Keco
* Bojan Navojec ... Boki
* Rakan Rushaidat ... Goc

## Reference

## Vanjske veze
*
Dnevnik Diane Budisavljević

***Dnevnik Diane Budisavljević*** je hrvatsko-srpsko-slovenski igrani film snimljen 2019. godine u režiji Dane Budisavljević. Po žanru je biografski film, a temelji se na dnevničkim zapisima Diane Budisavljević, aktivistice poznate što je za vrijeme Drugog svjetskog rata uspjela spasiti hiljade srpske djece iz koncentracionih logora koje su držale ustaše. Njen lik u filmu tumači Alma Prica. Premijerno je prikazan na Pulskom festivalu gdje je osvojio Zlatnu arenu za najbolji film.

## Vanjske veze
*
Nathalie dans l'enfer nazi

***Nathalie dans l'enfer nazi*** () je francuski igrani film snimljen 1978. godine u režiji Alaina Payeta. Po žanru je ratni triler s elementima erotike. Protagonistica, čiji lik tumači Patrizia Gori, je ruska liječnica koju su za vrijeme Drugog svjetskog rata zarobili Nijemci i poslali u bordel. Radnja prikazuje kako tamo pokušava stupiti u kontakt sa britanskim agentom.

## Uloge
* Patrizia Gori : Nathalie Baksova
* Jacqueline Laurent : Helga Hortz
* Jack Taylor : lieutenant Erik Müller
* Jacques Marbeuf : colonel Gunther
* Rudy Lenoir : général Hartz 
* Richard Allan (naveden kao Richard Lemieuvre)
* Claudine Beccarie : Ingrid
* Guy Bonnafoux	
* Alban Ceray		
* Brigitte Lahaie : Elisabeth
* Joëlle Le Quément 		
* Richard Leblond 		
* Barbara Moose : Gertrude
* Pamela Stanford : Marcel
* Jean Tolzac 		
* Johnny Wessler		
* Daniel White : un officier écossais (nenaveden na špici)

## Vanjske veze
* 
*
Kanggye

**Kanggye** čita se *Kange* (korejski: 강계시) je grad od 251,971 stanovnika na sjeverozapadu Demokratske Narodne Republike Koreje, blizu kineske granice.

On je administrativni centar Provincije Chagang, grad vojne i tekstilne industrije.
## Geografija

*Kanggye* leži u planinskoj unutrašnjosti u kotlini rijeke Changja, udaljen 300 km sjeverno od glavnog grada Pyongyanga.

Okolica grada je bogata šumama i rudačama pa je pored drvne industrije razvijeno i rudarstvo iskapa se bakar, cink, nikal i ugalj.
Dobro je snabdjeven Električnom energijom iz obližnjih hidroelektrana.

Administrativno je podjeljen na 36 dongova (kvartova), tako da 100 % njegovih stanovnika živi u urbanim dijelovima, jer nema nijedno selo što je rjetkost među sjevernokorejskim gradovima.

Kanggye ima vlažnu kontinentalnu klimu sa prosječnih 7.5 °C.

## Historija

Kanggye je staro naselje, koje je zbog strateškog položaja dobilo 1413. status *Tohobu*, kao mjesto velikog vojničkog značaja, pa je već 1436. bio opasan bedemima.
U vrijeme Japanske okupacije Koreje bio je centar otpora koji je vodio Kim Hyong-jik (otac Kim Il-sunga). Željeznica iz Pyongyanga stigla je do grada 1939. tako da je postao i važno 
transportno čvorište linija za Sunchon i Manpo.

Nakon oslobođenja zemlje nova korejska vlast počela je graditi tvornice nastojeći iz strateških razloga stvoriti jedan snažan centar u planinskoj unutrašnjosti, za razliku od dotadašnje japanske uprave koja je preferirala gradove uz more. Prvo je sagrađena hidroelektrana na Changji pa se Kanggye počeo ubrzano urbanizirati, tako da  je već 1949. dobio status grada i postao glavni grad Provincije Chagang koja je tad osnovana.

Za Korejskog rata tokom zime 1950. / 1951. bio je privremeni glavni grad kad se vlada Kim Il-sunga povukla iz Pyongyanga. U to vrijeme su američki Bombarderi B-29 bacile na grad 12 000 teških bombi zvanih Tarzan.

Nakon rata grad je obnovljen, danas je snažni industrijski i vojnički centar sa podzemnim skladištima i tvornicama za rakete.

## Privreda, obrazovanje i kultura

Prva tvornica podignuta 1946. bila je Tvornica olovaka, nakon nje niknule su brojne druge među njima Tvornica traktora 1956., za koju se predpostavlja da zapravo proizvodi oružje.
Zatim su nikle i brojne druge tvornice (preciznih mašina,  prehrambenih proizvoda, tekstila ...). 
Kanggye je u Koreji poznat po vinariji koja proizvodi liker Inphung.

Kanggye je i univerzitetski grad i kulturni centar sa svojim teatrom, muzejima i bibliotekama.

## Reference
 
## Vanjske veze

* ''Kanggye''
Thomasine & Bushrod

***Thomasine and Bushrod*** () je američki igrani film snimljen 1974. godine u režiji Gordona Parksa Juniora. Po žanru je mješavina kostimiranog kriminalističkog filma i vesterna sa radnjom smještenom u Teksas 1910-ih. Naslovni protagonisti, koje tumače Vonetta McGee i Max Julien, su crnački ljubavni par koji se odmetne od zakona i počne izvoditi pljačke, pri čemu dio opljačkanog novca dijeli crncima, Indijancima i siromašnim bijelcima. *Thomasine and Bushrod* je predstavljao pokušaj da se iskoristi osnovni zaplet popularnog filma *[[Bonnie and Clyde (film)|Bonnie i Clyde]]* te kombinira sa motivima tada popularnih blaxploitation filmova i politički angažiranih zapata vesterna. Kritičari mu nisu bili skloni, pri čemu se najčešće spominjao nedostatak karizme kod Maxa Juliena.

## Uloge
* Max Julien ... J. P. Bushrod
* Vonetta McGee ... Thomasine
* George Murdock ... Federalni šerif Bogardie
* Glynn Turman ... Jomo J. Anderson
* Juanita Moore ... Pecolia
* Ben Zeller ... Scruggs

## Vanjske veze
*
Changja

**Changja** (korejski: 장자강) ili *Tongno* je rijeka u Sjevernokorejskoj Provinciji Chagang, duga 238 km 
velika pritoka rijeke Jalu.

## Karakteristike

Changja izvire u kod mjesta Ryongrim na obroncima istoimene planine, od tamo teče prema sjeverozapadu preko grada Kanggye, do ušća u rijeku Jalu na granici sa Kinom.

Vode rijeke se koriste za pokretanje više hidroelektrana.

## Reference

## Vanjske veze

* ''Major Rivers Of North Korea''
Chupa Chups

**Chupa Chups** () globalno je poznati španjolski brend lizalica i slastica koji se prodaje u više od 150 zemalja svijeta. Kompaniju je u Barceloni 1958. godine osnovao slastičar Enric Bernat, a naziv je dobila prema španjolskom glagolu *chupar*, koji znači "lizati". Brend i kompanija su u vrlo kratkom roku postali izrazito uspješni pod vodstvom Enrica Bernata, koji je kontrolu nad kompanijom zadržao do 1991. godine, kada ju je preuzeo njegov sin, Xavi. Za vrijeme Francove diktature, Chupa Chups je bila isključivo nacionalna kompanija, a proboj na međunarodno tržište ostvarila je nakon Francove smrti. Danas je kompanija u vlasništvu talijanske grupacije Perfetti Van Melle, koja ju je kupila u srpnju 2006. godine. 

Globalni poznati logo kompanije dizajnirao je, godine 1969., slavni slikar Salvador Dalí. 

## Vanjske veze
* Chupa Chups World (official site) (flash)
* Company History
Zagore

**Zagore** ima više značenja:

* Zagore (Mošćenička Draga), naselje u općini Mošćenička Draga, Hrvatska
* , naselje u općini Stara Zagora, Bugarska
*  (takođe Zagora, Zagorje, Zagorja), regija u srednjovjekovnoj Bugarskoj

## Povezano
* Zagora (razvrstavanje)
* Zagorje (razvrstavanje)
Manp'o

**Manpo** čita se *Manpho* (korejski: 해주시) je grad) od 116,760 stanovnika (82,631 u centru)) na sjeveru Demokratske Narodne Republike Koreje u provinciji Chagang.

## Geografija

*Manpo* leži na obali rijeke Jalu na kineskoj granici, udaljen 5 km istočno od kineskog grada Ji'ana, sa kojim je povezan željezničkim i cestovnim mostom.
Okolica grada je planinski kraj sa planinama visokim i do 1373 m.

Grad ima kontinentalnu klimu sa prosječnom temperaturom od -11,6 °C u januaru i 22.5 °C u augustu.

Administrativno je podjeljen na 12 dongova (kvartova) i 16 
ria (sela), tako da 70.8 % njegovih stanovnika živi u urbanim a 29.2 % % u ruralnim dijelovima.

## Historija

Zbog strateške pozicije na sjeveru još na samom početku vladavine Dinastije Joseon podignuta je važna fortifikacija, koja je služila i kao carinarnica za brodove koji su plovili Rijekom Jalu.

Za iste dinastije 1416. podignut je vojni logor (jin) u kom je stalno boravilo po 1000 vojnika. 
U vrijeme Japanske okupacije nekoliko puta je napadan od strane antijapanskih gerilaca iz Mandžurije.
U to vrijeme 1931. stigla je i željeznica do grada, a do 1937 podignut je i Željeznički most, pa je postao i važan transportni centar. Za Korejskog rata ruta preko Manpa bila je jedan od četiri glavna pravca prko kojeg su stizale jedinice Kineske Narodne Armije.

Nakon rata bio je malo mjesto sa nešto drvne industrije, pa je status grada dobio tek 1967.

## Privreda

Nakon 1950-ih je Industrijaliziran, pa se u njegovim tvornicama proizvode se automobilske gume, mašine, tekstil, cement, građevinski materijal, prehrambeni i kemijski proizvodi.

Za pokretanje te industrije podignuto je pet hidroelektrana.
Američki stručnjaci pretpostavljaju da tvornica kemijskih proizvoda proizvodi bojne otrove.

## Reference
 
## Vanjske veze

* ''Manpo &#91;만포시&#93;''
Sunch'ŏn

**Sunchon** čita se *Sunčon* (korejski: 순천시) je grad od 297,317 stanovnika na sjeverozapadu Demokratske Narodne Republike Koreje.

## Geografija

*Sunchon* leži u planinskoj unutrašnjosti u kotlini rijeke Taedong, udaljen 58 km sjeverno od glavnog grada Pyongyanga i 22 km od svog provincijskog centra Pyongsonga.

Kako se nalazi na raskršću magistralnih željezničkih pruga, a i rijeke Taedong je plovna postao je važan  transportni centar.

Okolica grada je bogata rudačama pa se iskapa ugljen i vapnenac.

Administrativno je podjeljen na 21 dongova (kvartova)  i 11 
ria (sela), tako da 84. 3%  njegovih stanovnika živi u urbanim a 15.7 % u ruralnim 
dijelovima.

Sunchon ima kontinentalnu klimu sa prosječnih 9.7 °C (januar - 6.7 °C, august 24.0 °C).
## Historija

Sunchon je novi industrijski grad koji je do Korejskog rata bio malo naselje čiji su se stanovnici uglavnom bavili poljoprivredom.

Još u vremena Japanske okupacije 1940. podignuta je prva tvornica kemijskih proizvoda kao Mitsubishijev pogon, koji je rata razoren ali je nakon Korejskog rata ponovno podignut i jako povećan.

Tvornica farmaceutskih proizvoda počela je sa radom 1958., a tvornica malih traktora 1969. Tvornica tekstila podignuta je 1970-ih a tvornica obuće 1980-ih.
Velika cementara na terenu od  880 000 m² (jedan od najmodernijih pogona u Koreji) podignuta je 1970-ih.
Najveći ponos grada je velika tvornica sintetičkih vlakana podignuta je 1980-ih na terenu od 14 km², ona primarno proizvodi vlakna Vinalon na bazi sirovina kojih ima u blizini 
ugljena i vapnenca.

Termoelektrana je podignuta 1984. uz kinesku pomoć.

Američki stručnjaci pretpostavljaju da tvornica umjetnih gnojiva i tvornica sintetičkih vlakana proizvode bojne otrove, kao i to da se negdje u Sunchonu prerađuje uran

## Privreda i obrazovanje
Danas se u Sunchonu proizvodi građevinski materijal (cement), obuća, tekstil, umjetna gnojiva, mašine, farmaceutski i prehrambeni proizvodi.

Sunchon je i univerzitetski grad, u kom se uglavnom studira kemija..

## Pobratimski gradovi

*  Atuntaqui, Ekvador

## Reference
 
## Vanjske veze

* ''Sunchon''
Strašilo

**Strašilo** je lažni objekt ili lutka u obliku čovjeka koja se obično postavlja u polja zbog plašenja ptica koje se hrane sjemenkama. Najčešće se postavlja stara odjeća na dva štapa u obliku križa dok se glava oblikuje od slame ili stare odjeće. Strašila koriste farmeri na poljima diljem svijeta te su ona danas čest kulturološki simbol farmi i seoskih zajednica; strašila su vrlo čest motiv u popularnoj kulturi i umjetnosti, a u svijetu se čak održavaju i različiti festivali u čast strašila.

## Strašila u umjetnosti i kulturi

Jedan od najstarijih kulturoloških prikaza strašila datira iz VIII. vijeka, a prisutan je u japanskoj kronici *[[Kojiki]]* (ujedno i najstarija sačuvana japanska knjiga), gdje se spominje božanstvo Kuebiko, zapravo nepokretno strašilo koje zna sve o svijetu. Kratka priča "Feathertop" Nathaniela Hawthornea govori o strašilu što su ga oživjele vještice u Salemu, dok je Strašilo jedan od protagonista Baumovog romana *[[The Wonderful Wizard of Oz]]*; u toj inkarnaciji, Strašilo je u potrazi za mozgom. Ova priča je slobodno interpretirana u filmu *[[Scarecrow (film, 1973)|Scarecrow]]* iz 1973. godine, s Alom Pacinom i Geneom Hackmanom u glavnim ulogama.

Kultni britanski bend Pink Floyd imao je pjesmu "The Scarecrow", izdanu na njihovom debitantskom albumu *[[The Piper at the Gates of Dawn]]* iz 1967. godine.

Dr. Jonathan Crane, jedan od najvažnijih Batmanovih protivnika, koristi alias Scarecrow u stripovima kuće DC Comics; u Nolanovoj filmskoj trilogiji, Scarecrowa je tumačio Cillian Murphy. Slični likovi, Scarecrow i Straw Man, pojavljuju se i u stripovima kuće Marvel Comics.

## Povezano
* Slamnati

## Vanjske veze

* Photo of a crow trap in Australia
* Scarecrows historically speaking
Borivoj Galić

**Borivoj Galić** (1938. − 2017.) bio je profesor fizičke i primijenjene hemije na Prirodno-matematičkoom fakultetu UNSA i reprezentativac bivše Jugoslavije u rukometu, dugogodišnji "pivot" Rukometnog kluba Bosna

## Biografija
Borivoj-Boro Galić rođen je u Sarajevu 1938. godine. U rodnom gradu je stekao i osnovno i srednje (gimnazijsko) i visoko obrazovanje (Prirodno-matematički fakultet u Sarajevu). Umro je u Sarajevu, od melanoma, 20. novembra 2017.

Na matičnom fakultetu je i započeo i završio plodnu nastavno- naučnu i naučnoistraživačku karijeru: 1964. godine kao asistent, a zatim docent i profesor. Njegov magistarski i doktorski rad su ga usmjerili u oblast fizičke hemije u kom je ostvario svoj puni radni i profesorski potencijal. Njegov rad je u značajnoj mjeri bio usmjeren na primjenu naučnih pristupa u razvoju industrije iz čega su proizašle brojne nagrade i društvena priznanja. Prestižnom bosanskohercegovačkom nagradom “27. juli” odlikovan je 1984. godine.

Profesor Galić ostao je istraživački entuzijasta i nakon odlaska u penziju kada sa velikom strašću započinje i rukovodi istraživanjima bioaktivnosti dipotasiumtrioksohidroksitetrafluorotriborata  K2(B3O3F4OH), potencijalnog terapeutika za više promjena na koži. Ova istraživanja su od 2011. godine rezultirala brojnim, priznatim bibliografskim jedinicama. Svoj entuzijazam i istraživačku energiju je nesebično prenio u više mladih hemičara i biologa sa kojima je svakodnevno sarađivao. Razvio je i originalne procedure za ekstrakciju plemenitih metala (platina, zlato, srebro, rodij) iz sekundarnih sirovina, različite izvorne namjene.

Profesor Galić, kao veliki naučnik, izvrstan predavač i praktičar, svojom kreativnom moći i stalnom podrškom motivisao je brojne studente, kolege i saradnike koji će nastojati da očuvaju njegov istraživački žar. Mnogi njegovi naučni nasljednici su već ostvarili značajne naučne karijere u zemlji i šire.

Stalna naučna znatiželja i nemiran istraživački duh profesora Galića, kao i njegov originalni smisao za humor te nesebična podrška i prijateljstvo će zasigurno nedostajati našoj naučnoj zajednici.

Tokom svoje karijere obnašao je niz različitih rukovodećih funkcija na Prirodno-matematičkom fakultetu Univerziteta u Sarajevu, kao što su Šef Odsjeka za hemiju, prodekan i sl. Od samog osnutka Centra/Instituta za genetičko inženjerstvo i biotehnologiju, profesor Galić je bio saradnik i funkcioner najviših organa, uključujući i Upravni odbor Konzorcija za genetičko inženjerstvo i biotehnologiju. Bio je predsjednik i član Savjeta Centra i Nadzornog odbora Instituta u više mandata te član Naučnog vijeća.

## Povezano
* Prirodno-matematički fakultet u Sarajevu
* INGEB

## Reference
Sejong Veliki od Joseona

**Sejong Veliki** rođen kao **Yi Do** (Seul, 1335. - Seul, 1450. bio je četvrti monarh iz Dinastije Joseon koji je vladao Korejom od 1419. do 1450.

Za njegove vladavine kultura je dosegla vrhunac, dovršeno je puno jednostavnije korejsko fonetsko pismo - Hangul, koje se još uvijek koristi. Ono je kasnije olakšalo je opismenajvanje širokih masa.

## Biografija

Kao i njegovi prethodnici monarsi iz Dinastije Joseon i Sejong je poduzeo korake za smanjenje svjetovne moći i bogatstva budističkih prelata. Broj korejskih budističkih crkvenih redova je 1424. smanjio sa sedam na dva, a ograničio je i broj dozvoljenih hramova i redovnika u zemlji. Pa ipak, njegova 
represija nad budizmom ponekad je bila manja od političke klime i zahtjeva njegovih savjetnika.

Kako je u privatnom životu bio budist, Sejong je pokušao uravnotežiti državnu religiju neokonfucionizma sa dotadašnjom vjerskom praksom, u zemlji u kojoj je još uvijek bilo (privatno) puno budista, pa je bio i više nego tolerantan.

## Reference

## Vanjske veze

* ''Sejong, Korean ruler''
Sariwŏn

**Sariwon** čita se *Sarivon* (korejski: 사리원시) je grad od 307,764 stanovnika (271,434 u užem centru) na jugu Demokratske Narodne Republike Koreje.

On je administrativni centar Provincije Sjeverni Hwanghae, i deseti grad u zemlji po veličini.

## Geografija

*Sariwon* leži na kanalu rijeke Chaeryŏng, nedaleko od granice sa Provincijom Južni Hwanghae. 
Od glavnog grada Pyongyanga udaljen 66 km - južno, a od lučkog Haejua 74 sjeverno.
.
Grad ima kontinentalnu klimu sa prosječnom temperaturom od -5,1 °C u januaru i 24.3 °C u augustu.
Administrativno je podjeljen na 31 dongova (kvartova) i 9
ria (sela), tako da 88.2 % njegovih stanovnika živi u urbanim a 11.8 % 
u ruralnim dijelovima.

## Historija

Na samom početku vladavine Dinastije Joseon (1392. - 1910.) blokiran je planinski prijevoj Jabi, pa se počeo koristiti prijevoj Tongson, bliži Sariwonu, koji je dobio na važnosti.
Željeznica je stigla do grada 1905 pa se razvilo rudarstvo na obližnjim planinama, tad su počela nicati i prvi industrijski pogoni prerađujući te rudače. 
Vremenom je postao transportni čvor pruga za Pyongyang, Kaesŏng i Haeju.
Na samom početku Japanske okupacije 1912. provincijski administrativni centar je preseljen iz Pongsana u *Sariwon*.
U to vrijeme podignuta je prva predionica svile.
Grad je počeo rasti tako da je pred kraj Japanske okupacije imao je 50 000 stanovnika, zbog tog je 1947. dobio i status grada.
Za Korejskog rata 95 % grada bilo je razrušeno.

Veliki doprinos razvoju, bilo je prokapanje kanala od rijeke Chaeryŏng do centra grada - 1954., na taj način postao je i luka za manje brodove, istovremeno su formirana i dva jezera u samom centru, koja danas služe rekreaciju. Tvornica cigareta počela je sa radom 1969.
Najveći privredni pogon tvornica umjetnih gnojiva i potaše podignut je između 1986-1990 uz pomoć SSSR-a.

## Znamenitosti
Atrakcije Sariwona su hram *Songbul* sa petokatnom pagodom podignut 898. rekonstruiran za Dinastije Goryeo u podnožju brda Chonsong. Zatim utvrda *Jongban* izgrađena za dinastije Dinastije Goryeo (rekonstruirana 1632-1635) sa 12 km bedema.

U samom gradu je 2007. otvorena Ulica narodnih običaja, koja upoznaje posjetioce sa tradicionalnim koreanskim jelima, pićima, nošnjama i životom. 

## Privreda i obrazovanje

Sariwon je prvenstveno centar bogatog poljoprivrednog kraja, dolina rijeke Chaeryŏn (Jaeryong) odavnina je poznata kao jedna od najvećih korejskih žitnica. Dobro navodnjavana daje velike količine riže.

tvornice u gradu proizvode; traktore, alat za poljoprivredu, mašine, tekstil, cigarete i građevinski materijal.
Sariwon je i sjedište Univerziteta sa 10 fakulteta, od kojih su najpoznatiji; agronomski, medicinski i geološki.
Pored toga ima i institute posvećene agronomiji i stočarstvu.

## Pobratimski gradovi

*  Lahore, Pakistan
*  Szekesfehervar, Mađarska
*  Rafael Lara Grajales, Meksiko

## Reference
 
## Vanjske veze

* [''Sariwon 사리원시''
Chaeryŏng

**Chaeryŏng** (korejski: 재령강) ili **Jaeryong** je rijeka na jugu Sjeverne Koreje duga 120 km, lijeva pritoka rijeke Taedong.

## Karakteristike

Chaeryŏng se formira u planinama kod mjesta Sohung, od tamo teče prema zapadu, zatim kod grada Sariwona u velikom luku skreće prema sjeveru i nastavlja do ušća u rijeku Taedong nešto južnije od grada Songnima.
Donjim dijelom svog toka formira granicu između provincija Sjeverni i Južni Hwanghae.

Sliv rijeke velik je 3,600 km², poznat je po dolini Jaeryong koja je odavnina jedna od najvećih korejskih žitnica. Dobro navodnjavana polja iz brojnih akumulacionih jezera duž rijeke (Unpha, Sohung, Kuwol, Unbong, Pogu, Sowon i Myongsu) i labirinta kanala, rađaju velike količine riže.

## Reference

## Vanjske veze

* ''Chaeryŏng-gang'' (na portalu Mapcarta
Songrim

**Songnim** (korejski: 송림) je grad od 95,878 stanovnika) na jugozapadu Demokratske Narodne Republike Koreje u Provinciji Sjeverni Hwanghae.

On je centar metalurgije u zemlji, grad čeličana i velika luka.

## Geografija

*Songnim* leži na rijeci Taedong, nedaleko od ušća njene lijeve pritoke Chaeryŏnga, tako da je luka za obadvije 
rijeke, za brodove do 4,000 tona.. 
Od glavnog grada Pyongyanga udaljen 41 km - južno, a od svog provincijskog centra Sariwŏna 34 km.

## Historija

Prije Japanske okupacije 1910. - 1945. bio je malo beznačajno selo, naglo se počeo razvijati od 1916. kad je podignuta prva čeličana.
U to vrijeme zvao se **Kyŏmip'o**.
Za Korejskog rata (1950. - 1953.) teško je razoren bombardiranjem, pa je nakon rata obnovljen.

Dobro je povezan željezničkim prugama i cestama sa ostatkom zemlje, a velik dio prometa odvija se rijekama.

Sjeverno od grada nalaze se rudnici željezne rude, koja se do čeličana transportira željeznicom.

Okolica grada je bogat poljoprivredni kraj.

## Reference
 
## Vanjske veze
* [''Songnim 송림시''
Taejo od Joseona

**Taejo od Joseona** rođen kao **Yi Seong-gye** (Hamhŭng, 1335. - Changdeokgung, 1408. bio je osnivač Dinastije Joseon koja je vladala Korejom od 
1392. do 1910., prvi monarh iz te dinastije koji je vladao zemljom od 1392. do 1408.

Za svoje vladavine osnovao je prijetolnicu - Hanyang (današnji Seul).

## Biografija

Yi Seong-gye bio je jedan od komandanata u vojsci Dinastije Goryeo, koji se uspeo u vojnoj hijerarhiji do generala, istaknuvši se u borbama protiv 
agresora.
Zatim se okrenuo protiv dojučerašnjih vladara, pobjedio ih i skinuo s trona posljednjeg vladara iz te dinastije Gongyanga 1392.

Za njegove vladavine poljoprivreda je postala najvažniji dio privrede, preraspodijelio je vlasništvo nad zemljištem, koja je dotad bila u rukama nekolicine visokih birokrata, puno širem krugu ljudi.
Napravio je radikalni prekid sa prošlošću, zamjenivši budizam sa neokonfucionizmom kao državnom religijom. 
Na vanjskom planu održavao je bliske odnose sa kineskom Dinastijom Ming.

## Reference

## Vanjske veze

* ''Yi Song-gye''
P'yŏngsŏng

**Pyongsong** čita se *Phjonsong* (korejski: 평성) je grad od 236,583 stanovnika  na zapadu Demokratske Narodne Republike Koreje.

On je administrativni centar Provincije Južni P’yŏngan, grad brojnih naučno-istraživalačkih instituta, zbog tog ga zapadni stručnjaci zovu korejska Silicijska dolina.

## Geografija

*Pyongsong* se prostire 32 km sjeveroistočnono od glavnog grada Pyongyanga.

## Historija

Pyongsong je novi planski izgrađen grad 60-ih godina prošlog vijeka na mjestu gdje je nekad stajala samo željeznička stanica, nedaleko od stare provincijske prijestonice Sain-ni (prijašni Sainjang).

Formalno je osnovan u decembru 1969., iako je zapravo počeo nicati još za vrijeme Korejskog rata kad je Univerzitet Kim Il-sung iz Pyongyanga privremeno preseljen u Pyongsong.

Pyonsong je jedan od rijetkih gradova koji je od 2012. otvoren za turiste iz zapadnih zemalja.

## Znamenitosti

Najveća znamenitost je Svetište Anguksa na obroncima planine Pongrin, osnovano još 503. od članova iz Dinastije Goryeo. Svoj današnji izgled dobilo je za Dinastije Joseon, kasnije je rekonstruirano u dva navrata 1419. i 1785. Sastoji se od dvije građevine i kamene pagode.

Atrakcija je i muzej posvećen Kim Il-sungu, koji se nalazi na centralnom trgu.

## Obrazovanje i privreda

Pyongsong je prije svega grad nauke i obrazovanja. U njemu pored Državne akademije nauka djeluju i brojni instituti, između ostalih; Institut za istraživanje svemira, Institut atomske energije i Institut nuklearne fizike.

Grad je sjedište Univerziteta nauka u kom radi oko 6000 ljudi, sa specijalno jakim odjelom nuklearne fizike.

Najveći privredni pogon je tvornica tekstila -Taedonggang, koja je počela sa radom 1961. u njoj danas radi 600 radnika.
Pored nje postoji tvornica prehrambenih proizvoda, pivovara, tvornica kemijskih proizvoda i sintetičke kože.

## Pobratimski gradovi

*  Pernik, Bugarska

## Reference
 
## Vanjske veze

* ''Pyongsong - North Korean Silicon Valley''
MS Stena Jutlandica

***Stena Jutlandica*** je putnički, automobilski i željeznički trajekt registiran u Švedskoj čiji je vlasnik i operater Stena Line. Trajekt plovi između Fredrikshavna i Göteborga.

## Izvori
In weiter Ferne, so nah!

***In weiter Ferne, so nah!*** () je njemački film fantastike snimljen 1993. godine u režiji Wima Wendersa. Predstavlja nastavak njegovog velikog hita *[[Nebo nad Berlinom]]*. Protagonist, koga tumači Otto Sander, je anđeo koji nadzire sada ujedinjeni Berlin i koji impulzivno odluči upetljati se u živote tamošnjih stanovnika, te tako i sam postaje čovjek. Radnja prikazuje nevolje koje slijede, a što uključuje sukob sa lokalnim gangsterom (koga tumači Horst Buccholz). Film u kome se u cameo ulogama pojavljuju Peter Falk, Lou Reed i Mihail Gorbačov tumačeći sami sebe je premijerno prikazan na Kanskom festivalu gdje je osvojio nagradu žirija. Kritičari mu, međutim, nisu bili previše skloni, smatrajući ga inferiornim prethodniku.

## Vanjske veze
* Official website
*
Cría cuervos

***Cría Cuervos*** (  je španski igrani film snimljen u režiji Carlosa Saure i premijerno prikazan početkom 1976. godine. Po žanru je drama, a protagonistica, koju tumači Anna Torrent je 8-godišnja djevojčica koji živi sa ocem, generalom španske vojske i koju je duboko pogodila smrt majke (čiji lik tumači Geraldine Chaplin). Radnja prikazuje kako je počinje opsjedati majčin duh i sa vremenom postane uvjerena kako je rodbina kriva za majčinu smrt, a zbog čega će se osvetiti.

*Cría Cuervos* je sniman u vrijeme kada je španski diktator Francisco Franco bio na samrti, a njegov režim se počeo raspadati. Mnogi su u njemu vidjeli svojevrsnu alegoriju na te događaje. Kada je premijerno prikazan u Španiji postigao je izuzetan uspjeh, a na Kanskom festivalu je osvojio Veliku nagradu žirija.

## Izvori

## Napomene

## Vanjske veze
* 
* 
*''Cría cuervos . . . : The Past Is Not Past'' an essay by Paul Julian Smith at the Criterion Collection
* Film Reference
* Strictly Film School
* DVDLaser.com
* Film Affinity (Spanish)
* Cinergia (Spanish)
Hyesan

**Hyesan** čita se *He San* (korejski: 혜산시) je grad) od 192,680 stanovnika (174,015 u centru) na sjeveru Demokratske Narodne Republike Koreje u provinciji Ryanggang.

On je administrativni centar Provincije Ryanggang, koja je osnovana  1954.

## Geografija

*Hyesan* leži u gornjem toku rijeke Jalu na kineskoj granici. Novi most prijateljstva podignut je 1986., pa se odtad puno trgovine sa Kinom odvija preko grada. Prvi most je podignut još 1936. ali je više puta razrušen.

Okolica grada je planinski kraj bogat šumama, tu se nalazi i najviša planina u zemlji Baekdu visoka 2.750 m.

Grad ima vrlo hladnu kontinentalnu klimu sa prosječnom temperaturom od -16.6 °C u januaru i 19.8 °C u augustu.
Najniža temperatura od -42 °Czabilježena je u januaru 1915.

Administrativno je podjeljen na 25 dongova (kvartova) i 4 
ria (sela), tako da 90.3 % njegovih stanovnika živi u urbanim a 9.7% u ruralnim dijelovima.

## Historija
Zbog strateške pozicije na sjeveru još na početku Dinastije Joseon 1421. podignuta je nova utvrda, na mjestu urušene starije. Njen najvažniji dio Paviljon Kwaegung, danas je najveća atrakcija grada.
U vrijeme Japanske okupacije otpočela je ekspoatacija šuma pa se razvila drvna industrija. Željeznička pruga prema lukama na Japanskom moru izgrađena je 1937.

Hyesan je poznat po sjevernkorejsko - kineskom joint venture rudniku bakra Mladost, za čiji je nesmetan rad između 2004 - 2007. podignuta hidroelektrana Samsu snage 50 000 kW.

Grad je poznat i po velikom spomeniku podignutom u spomen na Bitku kod Pochonba, u kojoj su korejsko - kineski gerilci u junu 1937. pobjedili japanske vojnike.

## Privreda i obrazovanje
Pored bakra i drvne industrije Hyesan je danas poznat po brojnim tvornicama koje proizvode mašine, metalnu galanteriju, obuću, tekstil i betonske cijevi. Poznat je i po borovnicama i specijalnom hmelju od kog se proizvodi pivo čuveno po cijeloj zemlji.

Hyesan je i univerzitetski grad sa medicinskim, rudarskim, agronomskim, šumarskim, pedagoškim fakultetom.

## Reference
 
## Vanjske veze

* ''Hyesan &#91;혜산시&#93;''
Kimch'aek

**Kimch'aek** čita se *Kim čhak* (korejski: 김책시) nekadašnji *Sŏngjin* je grad od 155,284 stanovnika) na sjeveroistoku Demokratske Narodne Republike Koreje u Provinciji Sjeverni Hamgyŏng.

## Geografija

*Kimch'aek* leži nedaleko od granice sa Provincijom Južni Hamgyŏng, na  obali Japanskog mora. 
Od glavnog grada Pyongyanga udaljen 547 km - sjeveroistočno, a od svog provincijskog centra Ch'ŏngjina 172 km.
Kao i drugi gradovi u toj regiji - *Kimch'aek* ima suviše planinsko zaleđe, koje nije pogodno za poljoprivredu, ali je ono zauzvrat bogato rudama, pa je razvijeno 
rudarstvo.

## Historija

Sve do 1899. bio je malo beznačajno ribarsko selo, tad se počeo razvijati kao slobodna luka specijalizirana za izvoz, poljoprivrednih proizvoda riba, drva i ruda.

Od 1930--ih za Japanske okupacije počinje se razvijati kao industrijski grad prerađujući rude iz obližnjih rudnika. 
Kasnije se razvio kao grad metalurgije i obrade mramora.

Za Korejskog rata 1952. ime grada je promijenjeno iz *Sŏngjin* u Kimch’aek u čast Kim Chaeka
generala Korejske narodne armije i ličnog prijatelja Kim Il Sunga, koji je poginuo 1951.

Kimch'aek ima (malu) ali odličnu prirodnu luku dobro zaštićenu rtovima, dobro povezanu željezničkim prugama sa ostatkom zemlje i rudarskim zaleđem.

## Reference
 
## Vanjske veze

* [''Kimchaek 김책시''
The Spikes Gang

***The Spikes Gang*** () je američki vestern film snimljen 1974. godine u režiji Richara Fleischera. Predstavlja adaptaciju romana Gilesa Tippettea. Naslovni protagonist, čiji lik tumači Lee Marvin, je ostarjeli pljačkaš banaka koji se nakon ranjavanja skloni na usamljeno imanje i tamo svojim pričama impresionira mlade radnike. Radnja prikazuje kako mu se oni na kraju odluče pridružiti i početi pljačkati banke, ne znajući da će ih na kraju izdati.

## Uloge
* Lee Marvin ... Harry Spikes
* Gary Grimes ... Wilson Young
* Charles Martin Smith ... Tod Hayhew
* Ron Howard ... Les Richter
* Arthur Hunnicutt ... Kid White (aka Billy Blanco)
* Noah Beery, Jr. ... Jack Basset
* Marc Smith ... Abel Young
* Don Fellows ... Cowboy
* Elliott Sullivan ... Billy

## Reference

## Vanjske veze
* 
*
Until the End of the World

***Until the End of the World*** () je njemačko-francusko-australijsko-američki science fiction film snimljen 1991. godine u režiji Wima Wendersa poznat kao jedno od najskupljih i najambicioznijih ostvarenja u njegovoj filmografiji.

Nastao po ideji australskog pisca Petera Careya, koji je zajedno sa Wendersom napisao scenario, *Until the End of the World* je radnjom smješten u tada buduću 1999. godinu. Protagonistica, čiji lik tumači Solveig Dommartin, je žena koja bježi pred gangsterima i sretne muškarca (čiji lik tumači William Hurt), koji bježi pred CIA-om, odnosno nastoji doći do svoga oca (čiji lik tumači William Hurt) koji je pronašao način da snima i reproducira snove; putovanje ih vodi preko nekoliko kontinenata i zemalja dok je svijet pod prijetnjom odbjeglog indijskog satelita čiji bi pad mogao izazvati kataklizmičke posljedice.

*Until the End of the World* je Wenders snimao nekoliko godina, okupivši oko sebe impresivnu glumačku ekipu. Rezultat je bio jedan od najrazvikanijih filmova, kome je dosta pomogao soundtrack koji je uključiavo naslovnu pjesmu popularnog benda U2. Usprkos svega toga, doživio je neuspjeh kod publike, ali i kod kritičara koji su ga proglasili previše ambicioznim i razvučenim.

## Uloge

* Solveig Dommartin ... Claire Tourneur
* Eddy Mitchell ... Raymond Monnet
* William Hurt ... Sam Farber, alias Trevor McPhee
* Adelle Lutz ... Makiko
* Ernie Dingo ... Burt
* David Gulpilil ... David
* Jimmy Little ... Peter
* Sam Neill ... Eugene Fitzpatrick
* Rüdiger Vogler ... Philip Winter
* Max von Sydow ... Henry Farber
* Jeanne Moreau ... Edith Farber

## Vanjske veze
* 
* 
* 
* Official website 
* Article on the imagery in the film
* ''Until the End of the World'' at the National Film and Sound Archive 
* ''Until the End of the World''  at Oz Movies
Sinp'o

**Sinp'o** čita se *Sinpho* (korejski: 신포시) je lučki grad od 152,759 stanovnika (130,951 u centru) na istoku Demokratske Narodne Republike Koreje u Provinciji Južni Hamgyŏng.

*Sinp'o* je centar ribarstva u zemlji, mjesto sa najvećom ribarskom flotom i najveća pomorska baza Korejske narodne armije.

## Geografija

*Sinp'o* leži na obali Japanskog mora, udaljen 67,5 km istočno od provincijskog centra Hamhŭnga. 
Mjesto je odlična prirodna luka u zaljevu Yanghwa, zaštićena rtom Sondo i nevelikim otokom Mayang (8 km²).
Na otoku se nalazi pomorska baza.

Teren *Sinp'a* je najvećim dijelom ravničarski i ne prelazi 100 metara nadmorske visine, tek na zapadu uzdiže se planinski masiv Kodubong sa planinama visokim do 703 m.

Grad ima oceansku klimu sa prosječnom temperaturom od -3,2 °C u januaru i 22.4 °C u augustu.

Administrativno je podjeljen na 16 dongova (kvartova) i 6 
ria (sela), tako da 85.7 % njegovih stanovnika živi u urbanim a 14.3 % u ruralnim dijelovima.

## Historija
Još tokom 19. vijeka Sinp'o je bio ribarsko selo, u kom je 1936. (za Japanske okupacije) osnovano ribarsko poduzeće u kom je radilo 1000 
lokalnih ribara. Nakon 1945. jako je naraslo (1953. proradila je i tvornica konzervi), pa je danas najveće u zemlji. Od 1969. ima i institut za marikulturu, a 1979. otpočeo je sa radom univerzitet za ribarstvo u Sinp'u.
Sinp'o je status grada dobio 1960.
Postao je poznat 1994. kad je odabran za mjesto u kom se trebala na bazi američko-sjevernorejskog sporazuma podići nuklearna centrala snage 1000 MW. Do realizacije nije došlo jer su se Sjedinjene Američke Države povukle iz dogovora, pa je na kraju 2003. i službeno zaustavljen.

Pored ribarstva za ekonomiju grada značajno je i brodogradilište, za koje se pretpostavlja da se ne bavi samo popravkom i gradnjom ribarskih i trgovačkih brodova, 
već i podmornica iz kojih se mogu lansirati balističke rakete.

Čak se sumnja da je odjel za podmornice smješten u pomorskoj bazi na otoku Mayang.

## Reference
 
## Vanjske veze

* [''Sinpo 신포시''
Tanch'ŏn

**Tanch'ŏn** čita se *Tančhon* (korejski: 단천) je lučki grad od 345,875 stanovnika (240,873 u centru) na istoku Demokratske Narodne Republike Koreje u Provinciji Južni Hamgyŏng.

*Tanch'ŏn* je jedan od najvažnijih rudarsko - industrijskih centara u zemlji, mjesto sa tri najvažnija rudnika cinka i olova, ali i rijetkih magnezita i apatita.

## Geografija

*Tanch'ŏn* leži na ušću rijeke *Namdae-chon* u Japansko more, udaljen 201 km istočno od provincijskog centra Hamhŭnga.
Okolica je brdovit i planinski kraj. Na sjevera se uzdiže masiv sa planinama visokim i do 2000 m (najviša *Turyu san* ima 2309 m), a na istoku nešto niži sa - planinom *Anban tok* (1830 m).

Grad ima oceansku klimu sa prosječnom temperaturom od -3,8 °C u januaru i 22 °C u augustu.

Administrativno je podjeljen na 40 dongova (kvartova) i 38 
ria (sela), tako da 69.6 % njegovih stanovnika živi u urbanim a 30.4 % u ruralnim 
dijelovima.

## Historija

U prošlosti je bio poznat kao usputna stanica za prelazak preko planinskog prijevoja *Machon ryong*.

U grad je izrastao za Japanske okupacije, kad je 1932. otvoren rudnik cinka i olova Komdok. Ubrzo su otvorene i prve tvornice za te rude, tako da je predkraj rata imao 164 241 stanovnika. 
Japanskom Carstvu bio je toliko važan, da su imali planove da naraste 
na 500 000 stanovnika. Zbog tog su počeli graditi novu luku, ali su uspjeli podići samo 1 / 3.

Status grada -*si* dobio je 1982.

## Privreda

*Tanch'ŏn* je prije svega grad teške industrije (topionice metala, mašinogradnja, umjetno gnojivo). Pored tog ima i malo brodogradilište, koje se bavi samo popravkom brodova, tvornicu prehrambenih artikala i tekstila.

Dobro je povezan željeznicom sa ostalim gradovima u zemlji.

## Reference
 
## Vanjske veze

* [''Tanchon 단천시''
Kaech'ŏn

**Kaech'ŏn** čita se *Kečhon* (korejski: 개천시) je grad od 319,554 stanovnika (262,389 u centru) na istoku Demokratske Narodne Republike Koreje u Provinciji Južni Hamgyŏng.

*Kaech'ŏn* je poznat kao rudarski grad u kom se najviše iskapa ugljen i željezna ruda.

## Geografija

*Kaech'ŏn* leži između rijeka Chongchon (jug) i Taedong (sjever) gotovo na granici Južnog i Sjevernog Hamgyŏnga, udaljen 66 km sjeverno od provincijskog centra P'yŏngsŏnga.
Okolica je brdovit i planinski kraj sa istoka, juga i zapada se uzdiže masiv Myohyang sa planinama visokim i do 1200 m 

Grad ima kontinentalnu klimu sa prosječnom temperaturom od -7,4 °C u januaru i 23.9 °C u augustu.

Administrativno je podjeljen na 26 dongova (kvartova) i 12 
ria (sela), tako da 80.1 % njegovih stanovnika živi u urbanim a 17.9 % u ruralnim dijelovima.

## Historija

Još na samom početku Dinastije Goryeo njen prvi vladar Taejo (918.-943) podigao je čitav niz fortifikacija, a 930. kod lokaliteta Masan i utvrdu - *Ansu Jin*, koja je bila važna za odbranu sjevera.

Često su joj mjenjali ime 1080. - *Ryongju*, 1217. - *Ikju*, od 14. vijeka - *Kaeju*, a od 1417. se konačno zove *Kaech'ŏn*, kad se razvilo i naselje uz nju.

Tokom 17. vijeka razvio se kao trgovište i centar zanatstva.
U vrijeme Japanske okupacije, počeo se intenzivno iskapati ugljen i željezna ruda.
Između 1990.-2002. prokopan je 150 km dugi kanal za navodnjavanje od akumulacionog jezera na rijeci Taedong do grada.

Status grada -*si* dobio je u augustu 1990.

## Privreda

Privreda grada se još uvijek najvećim dijelom bazira na rudarstvu (ugljen, željezna ruda, grafit) i teškoj industriji ali i poljoprivredi, jer dobro navodnjavana dolina između dvije rijeke pruža odlične uvjete za to.

Tvornice u gradu proizvode građevinski materijal (cigle, cement), aluminij, željezo, papir, mašine, metalne, tekstilne, farmaceutske i prehrambene proizvode.

U posljednje vrijeme turizam postaje sve značajniji zbog kompleksa pećina Songver. To je niz od 17 dobro osvijetljenih pećina.

Kaech'ŏn je i važan transportni centar, magistralna željeznička pruga za Manp'o prolazi preko grada.
## Reference
 
## Vanjske veze

* [''Kaechon 개천시''
Die Marquise von O....

***Die Marquise von O....*** () je novela njemačkog književnika Heinricha von Kleista originalno objavljena 1810. godine. Radnja se odvija u Italiji za vrijeme Rata Druge koalicije 1799. godine. Protagonistica je plemkinja koja je za vrijeme ruskog napada na jedan garnizon pala u nesvijest te poslije otkriva da je trudna. Radnja prikazuje kako se na kraju vjenča za ruskog oficira za koga pretpostavlja da joj je napravio dijete dok je bila u nesvijesti. 

*Die Marquise von O...* je bila ekranizirana dva puta – kao istoimeni film u režiji Erica Rohmera 1976. godine te kao italijanski film *[[Il seme della discordia]]* 2008. godine radnjom smješten u suvremeno doba.

## Vanjske veze
* “Die Marquise von O” i druge priče na Project Gutenberg
La Marquise d'O...

***La Marquise d'O...*** (; ) je francusko-zapadnonjemački igrani film snimljen 1976. godine u režiji Érica Rohmera. Predstavlja adaptaciju istoimene novele njemačkog pisca Heinricha von Kleista. Radnja se događa u Italiji za vrijeme Rata Druge koalicije, a naslovna protagonistica, čiji lik tumači Edith Clever, je kćer zapovjednika pro-francuskog garnizona koji se predao pred ruskim napadom, a koja je nakon toga ostala trudna. Radnja prikazuje kako se za nju nastoji oženiti ruski grof (čiji lik tumači Bruno Ganz koji je zapovijedao napadom i navodno je zaštitio od silovanja. *La Marquise d'O...* koji se odlikovao teatarskim stilom i, između ostalog, nije koristio muziku, osvojio je Veliku nagradu žirija na Kanskom festivalu.

## Vanjske veze
*
Ciao maschio

***Ciao maschio*** () je italija-francuski igrani film snimljen 1978. godine u režiji Marca Ferrerija. Po žanru je mješavina drame i crne komedije, a protagonist, čiji lik tumači Gérard Depardieu, je francuski mladić koji živi u zapuštenom dijelu New Yorka zajedno sa čimpanzom, te se druži sa čuvarom neobičnog muzeja (čiji lik tumači Marcello Mastroianni). Radnja prikazuje kako se sretne sa grupom radikalnih feminističkih glumica koje će ga silovati. *Ciao maschio*, koji se isticao svojim izuzetno mračnim i gotovo nadrealno distopijskim prikazom New Yorka, je na Kanskom festivalu osvojio Veliku nagradu žirija.

## Uloge
* Gérard Depardieu - Gerard Lafayette
* Marcello Mastroianni - Luigi Nocello
* James Coco - Andreas Flaxman
* Geraldine Fitzgerald - Mrs. Toland
* Abigail Clayton - Angelica (kao Gail Lawrence)
* Stefania Casini - Feministička glumica
* Francesca De Sapio
* Mimsy Farmer - Feministička glumica
* Avon Long - Miko
* Nathalie Bernart
* Sandra Monteleoni
* Enrico Blasi
* Anselma Dell'Ollo
* Luciano Pallocchia
* Achille Antonaglia

## Vanjske veze
*
Ch'ŏngch'ŏn

**Ch'ŏngch'ŏn** ili **Chongchon** (korejski: 청천강) je rijeka na zapadu Sjeverne Koreje duga dvjestotinjak km.

## Karakteristike

Chongchon se formira u masivu Rangrim u Provinciji Chagang, oko 120 km sjeverozapadno od grada Hamhŭnga. Od tamo teče prema jugozapadu  preko žitorodne doline  do ušća u Korejski zaljev oko 24 km zapadno od Sinanja (kvart grada Anjua).

U donjem dijelu svog toka formira granicu između provincija Sjeverni i Južni P’yŏngan.

## Reference

## Vanjske veze

* ''Ch’ŏngch’ŏn-gang'' (na portalu Mapcarta
Anju

**Anju** ili **Anju-si** (korejski: 안|주|시) je grad od 240,117 stanovnika (167,646 u centru) na zapadu Demokratske Narodne Republike Koreje u Provinciji Južni P’yŏngan.

*Anju* je poznat kao novi industrijski izgrađen nakon 70-ih, ali i kao vrlo stara utvrda sa tri pojasa bedema.

## Geografija

*Anju* leži na rijeci Ch'ŏngch'ŏn skoro na granici Južnog i Sjevernog Hamgyŏnga, udaljen šesdesetak km sjeverno od provincijskog centra P'yŏngsŏnga.
Teren je uglavnom ravničarski osim na jugu gdje se uzdiže masiv Myohyang.

Grad ima kontinentalnu klimu sa prosječnom temperaturom od -7,3 °C u januaru i 23.8 °C u augustu.

Administrativno je podjeljen na 21 dongova (kvartova) i 22 
ria (sela), tako da 69.8 % njegovih stanovnika živi u urbanim a 30.2 % u ruralnim dijelovima.

## Historija

Anju je nikao na putu od juga prema sjeveru kao trgovište. Još za Dinastije Goryeo je opasan bedemima. Za Dinastije Joseon izgrađen je novi (vanjski) pojas bedema, a u 17. vijeku i treći - novi pojas bedema.

U vrijeme Japanske okupacije bio je centar poljoprivrednog kraja, sa nešto malo mlinova i predionica svile.
Za Korejskog rata teško je razoren, naročito stari bedemi, koji su restaurirani 1977.
U industrijski grad se počeo transformirati kad je 70-ih podignut kemijski kompleks Namhung. Nakon njega podignuta je termoelektrana (71 - 1977) a nakon njih i druge tvornice.

Status grada -*si* dobio je 1987.

## Znamenitosti
Pored bedema, najveće atrakcije su park Chilsong sa svojih sedam jezera i veliko akumulaciono jezero Yonpung-ho, kog zovu more u planini, udaljeno petnaestak km od centra grada prema istoku.

## Privreda
Anju je danas grad kemijske industrije i mašinogradnje i kemijske industrije.
Ravnica uz rijeku je ratarski kraj poznat po riži i kukuruzu.
Okolica je i rudarski kraj u kom se iskapa ugljen, željezna ruda, olovo, grafit i vapnenac.
## Reference
 
## Vanjske veze

* ''Anju-si: North Korea''